### LAZDIJŲ RAJONO SAVIVALDYBĖS STRATEGINIO PLANAVIMO KOMISIJOS

### 2020 METŲ VEIKLOS ATASKAITA

**I. KOMISIJOS SUDĖTIS**

Lazdijų rajono savivaldybės (toliau – Savivaldybė) strateginio planavimo komisija (toliau – Komisija) sudaryta siekiant kontroliuoti ir prižiūrėti Savivaldybės strateginių planavimo dokumentų rengimą ir įgyvendinimą, spręsti su Savivaldybės strateginio planavimo proceso vykdymu susijusias problemas, teikti siūlymus dėl jo įgyvendinimo ir tobulinimo bei koordinuoti ir kontroliuoti Savivaldybės administracijos strateginio planavimo darbo grupės veiklą.

Komisija sudaryta Lazdijų rajono savivaldybės tarybos 2015 m. birželio 29 d. sprendimu Nr. 5TS-74 „Dėl Lazdijų rajono savivaldybės strateginio planavimo komisijos ir jos nuostatų patvirtinimo“ iš 8 narių Lazdijų rajono savivaldybės tarybos kadencijos laikotarpiui, paskiriant Komisijos pirmininką (naujos sudėties Lazdijų rajono savivaldybės strateginio planavimo komisija 9 kadencijos tarybos įgaliojimų laikui iš 8 narių sudaryta Lazdijų rajono savivaldybės tarybos 2019 m. birželio 21 d. sprendimu Nr. 5TS-47 „Dėl Lazdijų rajono savivaldybės tarybos 2015 m. birželio 29 d. sprendimo Nr. 5TS-74 „Dėl Lazdijų rajono savivaldybės strateginio planavimo komisijos ir jos nuostatų patvirtinimo“ pakeitimo“).

Komisijos pirmininkė – Lazdijų rajono savivaldybės merė Ausma Miškinienė, Komisijos pirmininko pavaduotojas – savivaldybės mero pavaduotojas Audrius Klėjus.

**II. KOMISIJOS VEIKLA**

Komisija savo veikloje vadovavosi Lietuvos Respublikos Konstitucija, Lietuvos Respublikos Seimo priimtais įstatymais, Lietuvos Respublikos Prezidento dekretais, kitais Lietuvos Respublikos teisės aktais, Lazdijų rajono savivaldybės tarybos veiklos reglamentu, patvirtintu Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“ (nuo 2020 m. birželio 19 d. – Lazdijų rajono savivaldybės tarybos veiklos reglamentu, patvirtintu Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“) bei Lazdijų rajono savivaldybės strateginio planavimo komisijos nuostatais, patvirtintais Lazdijų rajono savivaldybės tarybos 2015 m. birželio 29 d. sprendimu Nr. 5TS-74 „Dėl Lazdijų rajono savivaldybės strateginio planavimo komisijos ir jos nuostatų patvirtinimo“.

Pagrindinė Komisijos veiklos forma yra posėdžiai.

Ataskaitiniu laikotarpiu sušaukta 6 Komisijos posėdžiai.

Ataskaitiniu laikotarpiu Komisija svarstė klausimus, pasiūlymus ir pastabas dėl strateginio planavimo proceso, planavimo dokumentų, įskaitant savivaldybės strateginio plėtros planą ir savivaldybės strateginio veiklos planą, rengimo ir juo pateiktų planuojamų įgyvendinti priemonių, vertinimo kriterijų, planuojamų asignavimų. Svarstyti šie klausimai:

1. Pritarimas Lazdijų rajono savivaldybės 2020–2022 metų strateginio veiklos plano projektui ir jo teikimui svarstyti Lazdijų rajono savivaldybės tarybai.

2. Lazdijų rajono savivaldybės strateginio planavimo komisijos 2019 metų veiklos ataskaitos patvirtinimas ir jos teikimas svarstyti Lazdijų rajono savivaldybės tarybai.

3. COVID-19 ligos padarinių poveikio Lazdijų rajono savivaldybėje mažinimo priemonių klausimai.

4. Lazdijų rajono savivaldybės strateginio plėtros plano iki 2027 metų rengimo klausimai.

5. Lazdijų rajono savivaldybės viešųjų įstaigų veiklos strategijų aptarimas.

6. Lazdijų rajono savivaldybės vizijos, prioritetų ir vystymosi strategijos, rengiant Lazdijų rajono savivaldybės strateginio plėtros planą iki 2027 m., patvirtinimas.

7. Pritarimas Lazdijų rajono savivaldybės strateginio plėtros plano iki 2027 metų projektui ir jo teikimui svarstyti Lazdijų rajono savivaldybės tarybai.

Posėdžių metu Komisijos narių buvo pateikta klausimų, pasiūlymų ir pastabų dėl strateginio planavimo dokumentuose pateiktų planuojamų įgyvendinti priemonių, vertinimo kriterijų ir planuojamų priemonėms įgyvendinti asignavimų. Komisija išnagrinėjo svarstyti pateiktus Lazdijų rajono savivaldybės strateginio planavimo dokumentų projektus ir pritarė jų teikimui svarstyti Lazdijų rajono savivaldybės tarybai.

Atsižvelgiant į Komisijos nuostatuose nurodytą Komisijos uždavinį – kontroliuoti ir prižiūrėti Savivaldybės strateginių planavimo dokumentų rengimą ir įgyvendinimą – 2020 m. buvo parengtas Lazdijų rajono savivaldybės 2021–2027 metų strateginį plėtros planas, patvirtintas Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“.

Taip pat 2020 m. buvo parengtas ir įgyvendinamas Lazdijų rajono savivaldybės 2020–2022 metų strateginis veiklos planas, patvirtintas Lazdijų rajono savivaldybės tarybos 2020 m. vasario 28 d. sprendimu Nr. 5TS-259 ,,Dėl Lazdijų rajono savivaldybės 2020–2022 m. strateginio veiklos plano patvirtinimo“.

Lazdijų rajono savivaldybės 2020–2022 metų strateginio veiklos plano strateginių tikslų vertinimo (efekto) kriterijų (ir jų siekiamų reikšmių 2022 metams) pasiekimo rezultatai 2020 metais:

1. Strateginio tikslo (kodas 01) „Užtikrinti darnų verslo, kaimo ir žemės ūkio vystymąsi, didinti užimtumą“ vertinimo kriterijų (1 diagrama):

* Kriterijaus Nr. E-01-01 „Tiesioginės užsienio investicijos, tenkančios vienam gyventojui sieks 17 Eur“ faktinė pasiekta reikšmė – 29 Eur (naujausiais Lietuvos statistikos departamento duomenimis (2019 m.),
* Kriterijaus Nr. E-01-02 „Veikiančių ūkio subjektų skaičius sieks 330“ faktinė pasiekta reikšmė – 321 veikiantis ūkio subjektas;
* Kriterijaus Nr. E-01-03 „Naudojamos žemės ūkio naudmenos (įskaitant naudotojus, turinčius mažiau vieno hektaro žemės ūkio naudmenų), 79 proc.“ faktinė pasiekta reikšmė – 80,6 proc.

1 diagrama. Strateginio tikslo (kodas 01) vertinimo kriterijų duomenys

2. Strateginio tikslo (kodas 02) „Gerinti ir plėtoti patrauklią gyvenamąją aplinką“ vertinimo kriterijų (2 diagrama):

* Kriterijaus Nr. E-02-01 „Renovuotų daugiabučių namų savivaldybėje dalis sieks 37 procentus“ faktinė pasiekta reikšmė – 15,2 proc.;
* Kriterijaus Nr. E-02-02 „Vietinės reikšmės automobilių kelių su patobulinta danga dalis sieks 13,1 procentų“ faktinė pasiekta reikšmė – 12,5 proc.

2 diagrama. Strateginio tikslo (kodas 02) vertinimo kriterijų duomenys

3. Strateginio tikslo (kodas 03) „Užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą“ vertinimo kriterijų (3 diagrama):

* Kriterijaus Nr. E-03-01 „Savivaldybės gyventojų, teigiamai vertinančių administracijos darbo kokybę dalis, 80 proc.“ faktinė pasiekta reikšmė – 82 proc.;
* Kriterijaus Nr. E-03-02 „Savivaldybės gyventojų, teigiamai vertinančių švietimo paslaugų kokybę dalis, 80 proc. “ faktinė pasiekta reikšmė – 92 proc.;
* Kriterijaus Nr. E-03-03 „Savivaldybės gyventojų, teigiamai vertinančių kultūros paslaugų kokybę dalis, 85 proc.“ faktinė pasiekta reikšmė – 86 proc.;
* Kriterijaus Nr. E-03-04 „Savivaldybės gyventojų, teigiamai vertinančių sveikatos paslaugų kokybę dalis, 75 proc.“ faktinė pasiekta reikšmė – 84 proc.;
* Kriterijaus Nr. E-03-05 „Turistų skaičius Lazdijų rajono savivaldybėje kasmet didės 5 proc.“ faktinė pasiekta reikšmė – 33 proc.

3 diagrama. Strateginio tikslo (kodas 03) vertinimo kriterijų duomenys

Komisija, vykdydama jai iškeltus tikslus ir pavestus uždavinius, 2021 metais planuoja toliau aktyviai vykdyti Lazdijų rajono savivaldybės strateginio planavimo proceso kontrolę ir priežiūrą, teikti pastabas ir pasiūlymus dėl strateginio planavimo dokumentų rengimo bei įgyvendinimo.

Komisijos pirmininkė Ausma Miškinienė